text: Hund skaber ro i skolen
  18 august 2015 kl. 09.22
  På Den Internationale Skole i Esbjerg er det ikke kun lærerne og eleverne, der er mødt ind efter sommerferien. Hunden Happy er nu fast inventar på skolen.
  
  Jane Hollands er ny lærer på Den Internationale Skole i Esbjerg. Det er dog ikke kun hende, som skolen har budt velkommen til det nye skoleår. Jane Holland har nemlig sin hund, Happy, med i skole. Jane Hollands er en erfaren lærer, og hun har fundet ud af, at Happy er god til at bryde isen i klassen. Og så er den en god pædagog for børnene.
  - Happy ligger sådan set bare i sofaen i klasseværelset og skaber ro. Den kan også bruges til, at eleverne kan tage sig en snak med dem, hvis de trænger til trøst, siger Linda Grimstrup, der er viceskoleinspektør på Den Internationale Skole.
  Der har tidligere været forsøg med hunde på biblioteker, hvor børnene læser højt for hunde. Og nu er der altså kommet en hund ind i folkeskolen - i hvert fald på Den Internationale Skole i Esbjerg.
  Hør viceleder på Esbjerg International School, Linda Grimstrup, om at have hund i skolen. (Var.: 1.00 min.)
  Hør hvad eleverne Malte Have og Alberte Østergaard Underbjerg siger om at have en hund i klassen. (Var.: 0.31 min.)
  